Diari Oficial de la Generalitat Valenciana


Sumari del DOGV 3627, del 17-11-1999 (1999/9596)

ORDRE de 9 de novembre de 1999, per la qual s'eleva el mòdul unitari de préstec, corresponent a l'apicultura, per pal·liar els efectes de la sequera.
-----------------------------------------------------------------------------------------------------------------------------------------------------

### Dades del document

Número de DOGV
:   3627

Data del DOGV
:   17-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9596


Data del document
:   09-11-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * apicultura
    * suport econòmic
    * sequera
    * mel

ORDRE de 9 de novembre de 1999, per la qual s'eleva el mòdul unitari de préstec, corresponent a l'apicultura, per pal·liar els efectes de la sequera. [1999/Q9596]
  
En l'Ordre de 30 d'agost de 1999, de la Conselleria d'Agricultura, Pesca i Alimentació (DOGV número 3.574, de 02.09.1999), per la qual es regulen ajudes destinades a reparar els efectes produïts per la sequera en l'àmbit de la Comunitat Valenciana, en l'article 2 es fixen diversos aspectes, com ara: els àmbits territorials afectats per la sequera, els préstecs amb interés bonificat i la determinació dels mòduls aplicables i la preferència en l'accés dels préstecs, d'acord amb el que es disposa en el Reial Decret Llei 11/1999, d'11 de juny, i l'Ordre de 27 de juliol de 1999, del Ministeri d'Agricultura, Pesca i Alimentació, que el desplega.
  
Atés que el sector apícola ha sofrit quantiosos danys i pèrdues, tant en la producció d'eixams com en la mel i pol·len, a causa de la floració deficitària de les diferents espècies mel·líferes, es fa necessari elevar l'import del mòdul unitari de préstec corresponent a aquesta activitat ramadera.
  
Com a mesura coordinada de suport als titulars d'explotacions apícoles de la Comunitat Valenciana, la Conselleria d'Agricultura, Pesca i Alimentació estima procedent incrementar el mòdul màxim unitari de préstec en apicultura, d'acord amb el que s'estableix en l'Ordre de 25 d'octubre de 1999, del Ministeri d'Agricultura, Pesca i Alimentació (BOE número 257, de 27.10.1999).
  
Per això, a proposta de la Direcció General de Producció Agrària i en ús de les atribucions conferides per l'article 35 de la Llei de Govern Valencià,
  
ORDENE
  
Article únic
  
Es modifica l'article 2 de l'Ordre de 30 d'agost de 1999, amb el contingut següent:
  
Respecte dels àmbits territorials afectats per la sequera, els préstecs amb interessos bonificats i la determinació dels mòduls aplicables i preferència en l'accés dels préstecs, caldrà atenir-se al que es disposa en el Reial Decret Llei 11/1999, d'11 de juny, i l'Ordre de 27 de juliol de 1999, que el desplega, modificada per l'Ordre de 25 d'octubre de 1999, que eleva el mòdul unitari de préstec corresponent a l'apicultura per pal·liar els efectes de la sequera.
  
DISPOSICIÓ ADDICIONAL
  
El nou mòdul màxim unitari de préstec en apicultura establit per l'Ordre de 25 d'octubre de 1999 s'aplicarà a la totalitat de sol·licituds d'ajuda que s'ajusten al que es disposa en l'Ordre de 30 d'agost de 1999, de la Conselleria d'Agricultura, Pesca i Alimentació, amb la qual cosa s'incrementaran les quanties sol·licitades pels interessats en la proporció corresponent.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 9 de novembre de 1999
  
La consellera d'Agricultura, Pesca i Alimentació,